# Jurnalul Oficial C 402A/25 n

| | ISSN 1977-1029 |
| --- | --- |
| Jurnalul Oficial
  al Uniunii Europene | C 402A |
| | |
| Ediţia în limba română | Comunicări şi informări | Anul 6325 noiembrie 2020 |

ISSN 1977-1029

Jurnalul Oficial

al Uniunii Europene

C 402A

Ediţia în limba română

Comunicări şi informări

Anul 6325 noiembrie 2020

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Oficiul Uniunii Europene pentru Proprietate Intelectuală |
| 2020/C 402 A/01 | Anunț de post vacant – EXT/20/81/AD13/BOA Președinte al unei camere de recurs | 1 |

Cuprins

Pagina

V   Anunţuri

PROCEDURI ADMINISTRATIVE

Oficiul Uniunii Europene pentru Proprietate Intelectuală

2020/C 402 A/01

Anunț de post vacant – EXT/20/81/AD13/BOA Președinte al unei camere de recurs

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Oficiul Uniunii Europene pentru Proprietate Intelectuală

| 25.11.2020 | RO | Jurnalul Oficial al Uniunii Europene | CA 402/1 |
| --- | --- | --- | --- |

25.11.2020

RO

Jurnalul Oficial al Uniunii Europene

CA 402/1

---

ANUNȚ DE POST VACANT

EXT/20/81/AD13/BOA Președinte al unei camere de recurs

(2020/C 402 A/01)

Oficiul Uniunii Europene pentru Proprietate Intelectuală (EUIPO), „Oficiul”, caută candidați pentru ocuparea postului de președinte al unei camere de recurs a Oficiului.

| Denumirea postului | PREȘEDINTE AL UNEI CAMERE DE RECURS |
| --- | --- |
| Grupa de funcții/Gradul | AD 13 |
| Tipul de contract | Agent temporar |
| Referință | EXT/20/81/AD13/BOA_Chairperson |
| Termenul de depunere a candidaturilor | 7 ianuarie 2021, ora 24.00, ora locală în Alicante (CET) |
| Locul de angajare | Alicante, SPANIA |
| Data prevăzută pentru intrarea în funcție | Începând cu 1 noiembrie 2021 |

Denumirea postului

PREȘEDINTE AL UNEI CAMERE DE RECURS

Grupa de funcții/Gradul

AD 13

Tipul de contract

Agent temporar

Referință

EXT/20/81/AD13/BOA_Chairperson

Termenul de depunere a candidaturilor

7 ianuarie 2021, ora 24.00, ora locală în Alicante (CET)

Locul de angajare

Alicante, SPANIA

Data prevăzută pentru intrarea în funcție

Începând cu 1 noiembrie 2021

1.   CONTEXT

Context istoric și juridic

Oficiul a fost înființat prin Regulamentul (CE) nr. 40/94 al Consiliului (1) [în prezent, Regulamentul (UE) 2017/1001 al Parlamentului European și al Consiliului (2)], ca agenție descentralizată a Uniunii Europene („UE”) pentru a proteja drepturile de proprietate intelectuală ale întreprinderilor și inovatorilor în întreaga UE și în afara acesteia. Regulamentul (CE) nr. 6/2002 al Consiliului (3) a creat desenul sau modelul industrial comunitar înregistrat, de asemenea gestionat de Oficiu, iar ulterior, Regulamentul (UE) nr. 386/2012 al Parlamentului European și al Consiliului (4) a încredințat Oficiului Observatorul European al Încălcărilor Drepturilor de Proprietate Intelectuală.

De la înființarea sa în 1994, Oficiul are sediul la Alicante, în Spania, de unde gestionează înregistrarea mărcilor UE și a desenelor sau modelelor industriale comunitare, care sunt valabile pe întreg teritoriul UE. O altă activitate la nivelul UE este aceea de asigurare a convergenței instrumentelor și practicilor în cooperare cu partenerii din oficiile de PI naționale și regionale din întreaga UE, cu utilizatorii și cu alți parteneri instituționali. Împreună, aceste oficii formează Rețeaua europeană de proprietate intelectuală (EUIPN), în cadrul căreia colaborează pentru a oferi utilizatorilor consecvență în procedurile de înregistrare atât la nivel național, cât și la nivelul UE.

Limbile Oficiului sunt engleza, franceza, germana, italiana și spaniola. Totuși, anumite proceduri pot fi desfășurate în alte limbi oficiale ale Uniunii Europene.

Conducerea, administrarea și structura EUIPO

Structura de conducere a EUIPO este formată din consiliul de administrație și din comitetul bugetar, fiecare fiind alcătuit din câte un reprezentant al fiecărui stat membru, doi reprezentanți ai Comisiei Europene și un reprezentant al Parlamentului European. EUIPO are autonomie juridică, administrativă și financiară.

Directorul executiv, directorul (directorii) executiv(i) adjunct (adjuncți), președintele camerelor de recurs și președinții fiecărei camere de recurs sunt numiți de Consiliu dintr-o listă de candidați propusă de consiliul de administrație. Consiliul de administrație este responsabil cu selecția și numirea membrilor camerelor de recurs.

Directorul executiv este reprezentantul legal al Oficiului, a cărui conducere o asigură, și răspunde în fața consiliului de administrație și a comitetului bugetar. Directorul executiv este asistat de unul sau mai mulți directori executivi adjuncți.

Bugetul pentru 2020 al Oficiului este de aproximativ 464 de milioane EUR, în schema de personal fiind prevăzute 925 de posturi.

EUIPO este organizat în mai multe departamente funcționale, fiecare subordonându-se directorului executiv și/sau directorului executiv adjunct.

Deși sunt integrate în sistemul de gestionare și sistemul administrativ al Oficiului, camerele de recurs au fost înființate în temeiul Regulamentului privind marca UE ca unitate separată în cadrul Oficiului, pentru a furniza o examinare independentă a deciziilor Oficiului, cu eventuale recursuri ulterioare la instanțele UE din Luxemburg.

Camerele de recurs sunt alcătuite în prezent dintr-un președinte al camerelor de recurs, patru președinți ai camerelor de recurs individuale și 15 membri, asistați de personal juridic și administrativ. Președintele general, președinții camerelor individuale și membrii acestora se află sub autoritatea consiliului de administrație al Oficiului. În cadrul camerelor de recurs, inclusiv la grefă, în serviciul de asistență pentru documentare și informare, serviciul de soluționare alternativă a litigiilor și serviciul litigii lucrează peste 100 de persoane.

În 2019 s-au introdus 2 988 de căi de atac și s-au emis 2 507 decizii. Președintele camerelor de recurs conduce prezidiul camerelor de recurs, responsabil pentru stabilirea regulamentului și organizarea activității camerelor, execută deciziile sale și alocă cauzele unei camere. Fiecare cameră de recurs este prezidată de un președinte. Președintele camerelor de recurs prezidează și marea cameră.

Pentru mai multe informații, consultați următorul site:

https://euipo.europa.eu/ohimportal/ro/home

2.   ATRIBUȚII

Președintele unei camere de recurs din cadrul EUIPO va trebui:

| — | să ia decizii cu privire la un număr mare de cauze, într-un termen rezonabil și în mod colegial, urmărind obiectivele definite anual de prezidiul camerelor de recurs; |
| --- | --- |

—

să ia decizii cu privire la un număr mare de cauze, într-un termen rezonabil și în mod colegial, urmărind obiectivele definite anual de prezidiul camerelor de recurs;

| — | să gestioneze aproximativ 650 de proiecte de decizii pe an și să orienteze activitatea camerei pentru ca aceasta să contribuie la elaborarea unei jurisprudențe consecvente și să lucreze eficient la soluționarea cauzelor înaintate camerelor; |
| --- | --- |

—

să gestioneze aproximativ 650 de proiecte de decizii pe an și să orienteze activitatea camerei pentru ca aceasta să contribuie la elaborarea unei jurisprudențe consecvente și să lucreze eficient la soluționarea cauzelor înaintate camerelor;

| — | să participe la deliberările marii camere și ale prezidiului camerelor de recurs, responsabil pentru stabilirea regulamentului și organizarea activității camerelor; |
| --- | --- |

—

să participe la deliberările marii camere și ale prezidiului camerelor de recurs, responsabil pentru stabilirea regulamentului și organizarea activității camerelor;

| — | să decidă atribuirea cauzelor specifice alocate camerei membrilor acesteia; |
| --- | --- |

—

să decidă atribuirea cauzelor specifice alocate camerei membrilor acesteia;

| — | să stabilească componența camerei pentru fiecare cale de atac și să desemneze ca raportor un membru al camerei sale sau să se desemneze pe sine în această calitate; |
| --- | --- |

—

să stabilească componența camerei pentru fiecare cale de atac și să desemneze ca raportor un membru al camerei sale sau să se desemneze pe sine în această calitate;

| — | să gestioneze activitatea curentă a camerei în colaborare cu președintele camerelor de recurs și sub supravegherea acestuia. |
| --- | --- |

—

să gestioneze activitatea curentă a camerei în colaborare cu președintele camerelor de recurs și sub supravegherea acestuia.

În vederea îndeplinirii atribuțiilor sale, președintele este asistat de juriști și de personal administrativ.

Președintele camerelor de recurs și președinții și membrii camerelor de recurs individuale sunt independenți. În deciziile lor, aceștia nu depind de niciun fel de instrucțiuni.

3.   CRITERII DE ELIGIBILITATE

Pentru a putea fi admiși în această procedură de selecție, candidații trebuie să îndeplinească următoarele condiții până la termenul de depunere a candidaturilor:

Condiții generale (5)

| — | să fie resortisanți ai unuia dintre statele membre ale Uniunii Europene și să beneficieze de drepturi cetățenești depline; |
| --- | --- |

—

să fie resortisanți ai unuia dintre statele membre ale Uniunii Europene și să beneficieze de drepturi cetățenești depline;

| — | să-și fi îndeplinit toate obligațiile impuse de lege referitoare la serviciul militar; |
| --- | --- |

—

să-și fi îndeplinit toate obligațiile impuse de lege referitoare la serviciul militar;

| — | să prezinte garanțiile morale (6) corespunzătoare îndeplinirii atribuțiilor în cauză; |
| --- | --- |

—

să prezinte garanțiile morale (6) corespunzătoare îndeplinirii atribuțiilor în cauză;

| — | să fie apți fizic pentru exercitarea atribuțiilor; |
| --- | --- |

—

să fie apți fizic pentru exercitarea atribuțiilor;

| — | să fie capabili să încheie un mandat complet de 5 ani, calculat începând cu data estimată a intrării în funcție, înainte de a ajunge la vârsta de pensionare care se stabilește la sfârșitul lunii în care candidatul împlinește vârsta de 66 de ani (7). Data prevăzută pentru intrarea în funcție este 1 noiembrie 2021. |
| --- | --- |

—

să fie capabili să încheie un mandat complet de 5 ani, calculat începând cu data estimată a intrării în funcție, înainte de a ajunge la vârsta de pensionare care se stabilește la sfârșitul lunii în care candidatul împlinește vârsta de 66 de ani (7). Data prevăzută pentru intrarea în funcție este 1 noiembrie 2021.

Studii

| — | să aibă un nivel de educație care corespunde unui ciclu complet de studii universitare absolvite cu diplomă, dacă durata normală a studiilor universitare este de patru ani sau mai mult
  sau |
| --- | --- |

—

să aibă un nivel de educație care corespunde unui ciclu complet de studii universitare absolvite cu diplomă, dacă durata normală a studiilor universitare este de patru ani sau mai mult

sau

| — | să aibă un nivel de studii care corespunde unui ciclu complet de studii universitare absolvite cu diplomă și experiență profesională de cel puțin un an, dacă durata normală a studiilor universitare este de cel puțin trei ani. |
| --- | --- |

—

să aibă un nivel de studii care corespunde unui ciclu complet de studii universitare absolvite cu diplomă și experiență profesională de cel puțin un an, dacă durata normală a studiilor universitare este de cel puțin trei ani.

Experiență profesională (8)

Până la termenul de depune a candidaturii, să aibă experiență profesională de cel puțin 15 ani (16 ani dacă are studii universitare cu durata de trei ani), dobândită după data obținerii diplomei relevante.

Din această experiență profesională de 15 ani, cel puțin 10 ani trebuie să fie în domeniul proprietății intelectuale, din care cel puțin 5 ani în domeniul mărcilor și/sau desenelor sau modelelor.

Competențe lingvistice

| — | să cunoască la nivel aprofundat una dintre limbile oficiale ale Uniunii Europene (nivel minim C1) – Limba 1; |
| --- | --- |

—

să cunoască la nivel aprofundat una dintre limbile oficiale ale Uniunii Europene (nivel minim C1) – Limba 1;

| — | să cunoască la nivel satisfăcător una dintre limbile Oficiului (nivel minim B2) în măsura necesară pentru îndeplinirea sarcinilor – Limba 2 (9). |
| --- | --- |

—

să cunoască la nivel satisfăcător una dintre limbile Oficiului (nivel minim B2) în măsura necesară pentru îndeplinirea sarcinilor – Limba 2 (9).

Cele cinci limbi de lucru ale Oficiului sunt engleza (EN), franceza (FR), germana (DE), italiana (IT) și spaniola (ES). Nivelurile corespund Cadrului european comun de referință pentru limbi.

4.   CRITERII DE SELECȚIE/AVANTAJE

Pentru a selecționa cei mai calificați candidați în vederea participării la interviu, se vor lua în considerare următoarele criterii:

| (a) | experiență într-o funcție de conducere, în special:






  — | capacitatea de a conduce o echipă de colaboratori |
| --- | --- | --- |

(a)

experiență într-o funcție de conducere, în special:

—

capacitatea de a conduce o echipă de colaboratori

| (b) | cunoștințe și/sau experiență în domeniul tehnic, în special:






  — | în tratarea de acțiuni în instanță sau activități echivalente, în special în contextul dosarelor de PI, cu precădere al mărcilor UE și desenelor și modelelor comunitare; |
| --- | --- | --- |

(b)

cunoștințe și/sau experiență în domeniul tehnic, în special:

—

în tratarea de acțiuni în instanță sau activități echivalente, în special în contextul dosarelor de PI, cu precădere al mărcilor UE și desenelor și modelelor comunitare;

| — | în domeniul judiciar și/sau al litigiilor, precum și al pregătirii și/sau urmăririi cauzelor în instanță |
| --- | --- |

—

în domeniul judiciar și/sau al litigiilor, precum și al pregătirii și/sau urmăririi cauzelor în instanță

| — | de mediere și/sau arbitraj; |
| --- | --- |

—

de mediere și/sau arbitraj;

| — | în domeniul legislației și jurisprudenței privind PI, în special legislația privind marca UE și desenele și modelele comunitare; |
| --- | --- |

—

în domeniul legislației și jurisprudenței privind PI, în special legislația privind marca UE și desenele și modelele comunitare;

| — | în mediul european al PI, inclusiv al aspectelor legate de contrafacere și de încălcarea drepturilor de PI; |
| --- | --- |

—

în mediul european al PI, inclusiv al aspectelor legate de contrafacere și de încălcarea drepturilor de PI;

| — | în desfășurarea de activități de comunicare externă, în special în domeniul PI, de exemplu să ia cuvântul la conferințe, formări și seminare; |
| --- | --- |

—

în desfășurarea de activități de comunicare externă, în special în domeniul PI, de exemplu să ia cuvântul la conferințe, formări și seminare;

| (c) | limbi:






  — | experiență profesională dobândită într-o limbă diferită de limba maternă a candidatului; |
| --- | --- | --- |

(c)

limbi:

—

experiență profesională dobândită într-o limbă diferită de limba maternă a candidatului;

| — | cunoaștere aprofundată a oricărei alte limbi a Oficiului (EN, FR, DE, IT, ES) (nivel minim C1), în afara limbilor menționate la punctul 3 din anunțul de post vacant. Cunoașterea limbii germane constituie un avantaj; |
| --- | --- |

—

cunoaștere aprofundată a oricărei alte limbi a Oficiului (EN, FR, DE, IT, ES) (nivel minim C1), în afara limbilor menționate la punctul 3 din anunțul de post vacant. Cunoașterea limbii germane constituie un avantaj;

| (d) | alte experiențe și cunoștințe, în special:






  — | mediu de lucru: capacitate dovedită de lucru într-un mediu multicultural și/sau internațional; |
| --- | --- | --- |

(d)

alte experiențe și cunoștințe, în special:

—

mediu de lucru: capacitate dovedită de lucru într-un mediu multicultural și/sau internațional;

| (e) | studii:






  — | calificare juridică (diplomă universitară sau postuniversitară în drept, cum ar fi LLM sau echivalentă); |
| --- | --- | --- |

(e)

studii:

—

calificare juridică (diplomă universitară sau postuniversitară în drept, cum ar fi LLM sau echivalentă);

| — | diplomă postuniversitară în drept, economie, științe sociale, gestionarea resurselor umane sau în domenii similare. |
| --- | --- |

—

diplomă postuniversitară în drept, economie, științe sociale, gestionarea resurselor umane sau în domenii similare.

Pe lângă criteriile de mai sus, candidații invitați la interviu vor fi evaluați și pe baza următoarelor cerințe:

| (f) | competențe, în special:






  — | comunicare: comunicare clară și precisă, oral și în scris, și capacitatea de a ajunge la un consens pentru a obține rezultate; |
| --- | --- | --- |

(f)

competențe, în special:

—

comunicare: comunicare clară și precisă, oral și în scris, și capacitatea de a ajunge la un consens pentru a obține rezultate;

| — | analiza și rezolvarea problemelor: identificarea aspectelor esențiale din cadrul unor probleme complexe și elaborarea de soluții creative și practice; |
| --- | --- |

—

analiza și rezolvarea problemelor: identificarea aspectelor esențiale din cadrul unor probleme complexe și elaborarea de soluții creative și practice;

| — | lucrul cu ceilalți: desfășurarea activității în colaborare cu alte persoane din cadrul echipelor și al altor servicii ale organizației, precum și respectarea diferențelor dintre persoane; crearea unui spirit de echipă prin încurajarea obiectivelor comune și a schimbului de cunoștințe și de experiență; |
| --- | --- |

—

lucrul cu ceilalți: desfășurarea activității în colaborare cu alte persoane din cadrul echipelor și al altor servicii ale organizației, precum și respectarea diferențelor dintre persoane; crearea unui spirit de echipă prin încurajarea obiectivelor comune și a schimbului de cunoștințe și de experiență;

| — | învățare și dezvoltare: dezvoltarea și îmbunătățirea aptitudinilor personale și a cunoștințelor despre organizație și mediul de lucru al acesteia; angajamentul față de instruirea altor persoane, schimbul de cunoștințe și îmbunătățirea sistematică a metodelor de lucru; |
| --- | --- |

—

învățare și dezvoltare: dezvoltarea și îmbunătățirea aptitudinilor personale și a cunoștințelor despre organizație și mediul de lucru al acesteia; angajamentul față de instruirea altor persoane, schimbul de cunoștințe și îmbunătățirea sistematică a metodelor de lucru;

| — | stabilirea priorităților și organizare: capacitatea de a acorda prioritate celor mai importante sarcini, de a avea un mod de lucru flexibil și de a organiza în mod eficace volumul de lucru propriu și pe cel al altor persoane; |
| --- | --- |

—

stabilirea priorităților și organizare: capacitatea de a acorda prioritate celor mai importante sarcini, de a avea un mod de lucru flexibil și de a organiza în mod eficace volumul de lucru propriu și pe cel al altor persoane;

| — | calitate și rezultate: asumarea responsabilității proprii și luarea inițiativei pentru a obține rezultate la un înalt standard de calitate în conformitate cu procedurile stabilite; demonstrarea unei orientări clare către client (la nivel intern și extern); introducerea de procese sistematice și metodice în cadrul proiectelor și al activităților proprii și ale echipei; |
| --- | --- |

—

calitate și rezultate: asumarea responsabilității proprii și luarea inițiativei pentru a obține rezultate la un înalt standard de calitate în conformitate cu procedurile stabilite; demonstrarea unei orientări clare către client (la nivel intern și extern); introducerea de procese sistematice și metodice în cadrul proiectelor și al activităților proprii și ale echipei;

| — | reziliență: menținerea eficacității în condiții de lucru sub presiune, dând dovadă de flexibilitate și adaptare la un mediu de lucru în schimbare; încurajarea altor persoane să procedeze în mod similar și adaptarea abordării proprii și a echipei pentru a întâmpina circumstanțele în schimbare; |
| --- | --- |

—

reziliență: menținerea eficacității în condiții de lucru sub presiune, dând dovadă de flexibilitate și adaptare la un mediu de lucru în schimbare; încurajarea altor persoane să procedeze în mod similar și adaptarea abordării proprii și a echipei pentru a întâmpina circumstanțele în schimbare;

| — | aptitudini de conducere: conducerea și gestionarea de persoane și echipe în vederea obținerii de rezultate. |
| --- | --- |

—

aptitudini de conducere: conducerea și gestionarea de persoane și echipe în vederea obținerii de rezultate.

5.   PROCEDURA DE SELECȚIE

Informații generale

Procedura de selecție se va desfășura sub supravegherea consiliului de administrație al Oficiului.

Activități preliminare

Un subcomitet pregătitor, numit de consiliul de administrație, va conduce evaluarea preliminară a candidaturilor și va desfășura interviurile cu candidații cei mai adecvați. Candidații cu potențial de a fi admiși, ale căror candidaturi se clasează cel mai bine din punct de vedere al calificării, conform criteriilor de selecție detaliate la punctul 4, pot fi contactați pentru verificarea competențelor lingvistice, precum și pentru a-și dovedi experiența profesională și/sau alte aptitudini, cunoștințe și competențe. Contactarea candidaților în faza de preselecție nu implică în mod necesar chemarea la interviu; aceste contacte pot fi utilizate ca etapă în selecționarea candidaților celor mai adecvați pentru invitația la interviu.

Subcomitetul pregătitor va informa candidații cu privire la stadiul procedurii, în conformitate cu specificațiile din mandatul primit de la consiliul de administrație.

Interviu

Interviurile vor avea loc la Alicante sau, în funcție de anumite condiții, prin metode virtuale. Candidații invitați la interviu vor fi informați cu mult timp înainte cu privire la data și ora interviului. Interviul va fi susținut într-una din limbile Oficiului (EN, FR, DE, IT, ES), alta decât limba maternă a candidatului specificată în formularul de candidatură.

Interviul va testa cunoștințele și experiența candidatului cu privire la chestiuni legate de atribuțiile care trebuie îndeplinite, pentru a-i evalua capacitatea de a îndeplini sarcinile care i-ar reveni, în conformitate cu aspectele enumerate în prezentul anunț de post vacant.

În plus față de cele menționate mai sus, candidații pot fi invitați la interviuri sau probe suplimentare.

Lista de candidați și numirea

Subcomitetul pregătitor va întocmi un raport referitor la activitatea pregătitoare pe care îl va prezenta consiliului de administrație, acesta urmând să decidă cu privire la candidații care vor fi înscriși pe lista care va fi înaintată Consiliului, în temeiul articolului 166 din Regulamentul privind marca UE. Înainte de a fi numiți în funcție, candidații selecționați de consiliul de administrație pot fi invitați să facă o declarație în fața oricărei comisii competente a Parlamentului European și să răspundă la întrebările adresate de membrii acesteia.

6.   CONDIȚII DE ANGAJARE

Candidatul selecționat va fi numit de Consiliu dintr-o listă de candidați propusă de consiliul de administrație al Oficiului pentru un mandat de 5 ani. În acest sens, vă rugăm să rețineți că candidatul trebuie să poată duce la sfârșit primul mandat de 5 ani înainte de a atinge vârsta de pensionare, adică până la sfârșitul lunii în care împlinește vârsta de 66 de ani (10), de la data propunerii și acceptării preluării funcției.

Candidatului selecționat i se va oferi un contract de agent temporar în temeiul articolului 2 litera (a) din Regimul aplicabil celorlalți agenți ai Uniunii Europene, în grupa de funcții administratori (AD), gradul 13.

Salariul lunar de bază corespunzător primei trepte din acest grad este în prezent de 13 113,98 EUR. Există elemente suplimentare la salariu, în funcție de starea civilă și de copiii aflați în întreținere. În plus, sunt prevăzute diferite indemnizații pentru mutare și deplasare, asigurare în caz de accident și asigurare de sănătate, precum și un sistem de pensii. Salariul este supus impozitării UE și altor deduceri stabilite în Regimul aplicabil celorlalți agenți ai Uniunii Europene, fiind însă scutit de impozitele naționale. Copiii aflați în întreținere pot fi înscriși gratuit la Școala Europeană din Alicante.

Conform articolului 166 alineatul (3) din Regulamentul privind marca UE, durata mandatului președinților fiecărei camere de recurs poate fi prelungită pentru perioade suplimentare de cinci ani sau până la ieșirea la pensie, dacă vârsta de pensionare este atinsă în timpul noului mandat, după o evaluare prealabilă pozitivă a activității lor de către consiliul de administrație și după consultarea președintelui camerelor de recurs. Consiliul de administrație efectuează această evaluare înainte de a înainta propunerea de prelungire a mandatului către Consiliu. La prima prelungire a mandatului, președintele poate fi reclasificat de consiliul de administrație al Oficiului după consultarea președintelui Camerelor de recurs în grupa de funcții AD, gradul 14.

Contractul acestuia se încheie la sfârșitul mandatului sau la cererea candidatului numit, cu un preaviz de trei luni.

Independență și declarație de interese

În temeiul articolului 166 din Regulamentul privind marca UE, președinții camerelor de recurs individuale sunt independenți. În deciziile lor, aceștia nu depind de niciun fel de instrucțiuni. Președinții se dedică în totalitate îndeplinirii atribuțiilor care le revin, nu sunt conduși de interese de natură personală sau națională și nu sunt influențați în niciun fel. Aceștia sunt eliberați din funcție numai pentru motive grave și în cazul în care Curtea de Justiție, în conformitate cu procedura prevăzută la articolul 166 alineatul (1) din Regulamentul privind marca UE, ia o decizie în acest sens.

Președintele numit va trebui să dea o declarație prin care se angajează să acționeze în mod independent în interesul public, precum și o declarație cu privire la eventualele interese despre care s-ar putea considera că îi afectează independența. Candidații trebuie să confirme în cererea de candidatură disponibilitatea de a da aceste declarații.

Având în vedere natura specifică a funcției, candidații invitați la interviuri vor trebui să semneze o declarație privind eventualele interese prezente sau viitoare despre care s-ar putea considera că le afectează independența.

7.   DEPUNEREA CANDIDATURII

Candidații trebuie să utilizeze formularul de candidatură disponibil pe site-ul Oficiului:

https://euipo.europa.eu/ohimportal/ro/vacancies

Candidaturile trebuie depuse prin e-mail, la următoarea adresă:

MBBCSecretariat@euipo.europa.eu

Candidaturile trebuie să ajungă înainte de ora 24.00, ora Alicante (CET), 7 ianuarie 2021.

Vă rugăm să rețineți, în special, că trebuie completate toate secțiunile formularului. Un formular de candidatură incomplet (de exemplu, care conține observații de genul „a se vedea CV-ul anexat sau scrisoarea de motivație anexată”) nu va fi luat în considerare.

Candidaților invitați la interviu (a se vedea punctul 5 – „Procedura de selecție”) li se va cere să prezinte până la data interviului documentele justificative privind cerințele de bază prevăzute și alte calificări și experiența necesare menționate în formularul de candidatură:

| — | copie după un document de identitate (de exemplu, pașaport sau carte de identitate); |
| --- | --- |

—

copie după un document de identitate (de exemplu, pașaport sau carte de identitate);

| — | copii ale diplomelor; |
| --- | --- |

—

copii ale diplomelor;

| — | copii ale adeverințelor care atestă experiența profesională menționată la punctul 3. |
| --- | --- |

—

copii ale adeverințelor care atestă experiența profesională menționată la punctul 3.

Alte documente, în special CV-uri, nu vor fi luate în considerare. De reținut, în special, că o calificare sau experiență profesională care nu este atestată printr-o dovadă documentară, de exemplu copii după diplome sau adeverințe de muncă, nu va fi luată în considerare și poate duce la respingerea candidaturii.

8.   EGALITATEA DE ȘANSE

Oficiul aplică politica egalității de șanse și acceptă candidaturi fără discriminare pe criterii de sex, rasă, culoare, origine etnică sau socială, caracteristici genetice, limbă, convingeri religioase, politice sau de altă natură, apartenență la o minoritate națională, avere, naștere, handicap, vârstă sau orientare sexuală.

9.   PROTECȚIA DATELOR CU CARACTER PERSONAL

În calitate de organism care răspunde de organizarea procedurii de selecție, Oficiul se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (11). Aceasta se aplică în special în ceea ce privește confidențialitatea și securitatea acestor date.

10.   CONTESTAȚII

Dacă un candidat consideră că a fost nedreptățit de o anumită decizie, poate depune o plângere în temeiul articolului 90 alineatul (2) din Statutul funcționarilor Uniunii Europene („Statutul funcționarilor”), la următoarea adresă:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPANIA |

EUIPO – European Union Intellectual Property Office

Human Resources Department

Avenida de Europa, 4

03008 Alicante

SPANIA

De asemenea, se poate depune recurs judiciar, în temeiul articolului 270 din Tratatul privind funcționarea Uniunii Europene și al articolului 91 din Statutul funcționarilor Uniunii Europene, la următoarea adresă:

| Tribunal de l’Union européenne |
| --- |
| Rue du Fort Niedergrünewald |
| L-2925 Luxemburg |
| LUXEMBURG |

Tribunal de l’Union européenne

Rue du Fort Niedergrünewald

L-2925 Luxemburg

LUXEMBURG

Pentru detalii privind modul de depunere a unui recurs, vă rugăm să consultați site-ul Tribunalului:

https://curia.europa.eu/jcms/jcms/Jo2_7033/ro/

11.   INFORMAȚII SUPLIMENTARE

Informații suplimentare se pot obține de la:

| Ms. Susana PÉREZ FERRERAS |
| --- |
| Directoarea departamentului Resurse umane |
| Oficiul Uniunii Europene pentru Proprietate Intelectuală (EUIPO) |
| Office AA1-P5-A180 |
| Avenida de Europa 4 |
| 03008 Alicante |
| SPANIA |
| E-mail: Susana.PEREZ@euipo.europa.eu |

Ms. Susana PÉREZ FERRERAS

Directoarea departamentului Resurse umane

Oficiul Uniunii Europene pentru Proprietate Intelectuală (EUIPO)

Office AA1-P5-A180

Avenida de Europa 4

03008 Alicante

SPANIA

E-mail: Susana.PEREZ@euipo.europa.eu

Se atrage atenția candidaților că activitatea subcomitetului pregătitor este confidențială. Candidaților li se interzice să ia legătura direct sau indirect cu membrii acestui comitet sau să solicite altcuiva să facă acest lucru în numele lor.

NOTE:

*Orice referire din acest document la o persoană de sex masculin trebuie considerată ca făcând referire și la o persoană de sex feminin.

*Dacă există discrepanțe între diferitele versiuni lingvistice, se va considera corectă versiunea în limba engleză.

---

(1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO L 11, 14.1.1994, p. 1).

(2)  Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (denumit în continuare „Regulamentul privind marca UE”) (JO L 154, 16.6.2017, p. 1).

(3)  Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare (JO L 3, 5.1.2002, p. 1).

(4)  Regulamentul (UE) nr. 386/2012 al Parlamentului European și al Consiliului din 19 aprilie 2012 privind atribuirea către Oficiul pentru Armonizare în cadrul Pieței Interne (Mărci, desene și modele industriale) a unor sarcini legate de asigurarea respectării drepturilor de proprietate intelectuală, inclusiv reunirea reprezentanților sectorului public și privat în cadrul Observatorului European al Încălcărilor Drepturilor de Proprietate Intelectuală (JO L 129, 16.5.2012, p. 1).

(5)  A se vedea articolul 12 din Regimul aplicabil celorlalți agenți ai Uniunii Europene.

(6)  În special, candidații nu trebuie să fi avut condamnări penale sau să fi fost găsiți vinovați de vreo infracțiune.

(7)  În conformitate cu articolul 47 litera (a) din Regimul aplicabil celorlalți agenți ai Uniunii Europene.

(8)  Experiența profesională este luată în considerare începând cu data obținerii diplomei relevante care asigură accesul la grupa de funcții.

(9)  Limba 1 trebuie să fie diferită de limba 2.

(10)  În conformitate cu articolul 47 litera (a) din Regimul aplicabil celorlalți agenți ai Uniunii Europene.

(11)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---